CELEX: 32018D0114
Language: lv
Date: 2018-01-16 00:00:00
Title: Komisijas Īstenošanas lēmums (ES) 2018/114 (2018. gada 16. janvāris), ar kuru groza Lēmumu 2009/11/EK, ar ko apstiprina metodes cūku liemeņu klasificēšanai Spānijā (izziņots ar dokumenta numuru C(2018) 87) (Dokuments attiecas uz EEZ. )

25.1.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 20/11
               
            KOMISIJAS ĪSTENOŠANAS LĒMUMS (ES) 2018/114
      (2018. gada 16. janvāris),
      ar kuru groza Lēmumu 2009/11/EK, ar ko apstiprina metodes cūku liemeņu klasificēšanai Spānijā
      
         
            (izziņots ar dokumenta numuru C(2018) 87)
         
      
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 20. panta p) un t) punktu,
      tā kā:
      
                  (1)
               
               
                  Regulas (ES) Nr. 1308/2013 IV pielikuma B daļas IV iedaļas 1. punktā noteikts, ka cūku liemeņu klasificēšanas vajadzībām muskuļaudu saturs jānovērtē, izmantojot Komisijas apstiprinātas klasificēšanas metodes, un ka apstiprināt drīkst tikai statistiski pierādītas novērtēšanas metodes, kuru pamatā ir vienas vai vairāku cūkas liemeņa anatomisko daļu fiziska izmērīšana. Klasificēšanas metodes būtu jāapstiprina tikai tad, ja statistiskā kļūda novērtējumā nepārsniedz maksimālo pielaidi. Minētā kļūdas pielaide ir noteikta Komisijas Regulas (EK) Nr. 1249/2008 (2) 23. panta 3. punktā.
               
            
                  (2)
               
               
                  Ar Komisijas Lēmumu 2009/11/EK (3) Spānijā tika atļauts izmantot septiņas cūku liemeņu klasificēšanas metodes.
               
            
                  (3)
               
               
                  Spānija ir lūgusi Komisiju apstiprināt vienu jaunu metodi cūku liemeņu klasificēšanai Spānijas teritorijā un Regulas (EK) Nr. 1249/2008 23. panta 4. punktā minētajā protokolā ir sīki aprakstījusi sadalīšanas izmēģinājumu, norādot principus, uz kuriem šī metode pamatojas, sadalīšanas izmēģinājuma rezultātus un vienādojumu, ko izmanto, lai novērtētu muskuļaudu jeb liesās gaļas procentuālo saturu.
               
            
                  (4)
               
               
                  Pārbaudot minēto lūgumu, tika secināts, ka šīs klasificēšanas metodes apstiprināšanas nosacījumi ir izpildīti. Tāpēc šī klasificēšanas metode Spānijā būtu jāapstiprina.
               
            
                  (5)
               
               
                  Tādēļ būtu attiecīgi jāgroza Lēmums 2009/11/EK.
               
            
                  (6)
               
               
                  Aparātu vai klasificēšanas metožu izmaiņas nebūtu jāatļauj, ja vien tās nav skaidri apstiprinātas ar Komisijas īstenošanas lēmumu.
               
            
                  (7)
               
               
                  Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
               
            IR PIEŅĒMUSI ŠO LĒMUMU.
      1. pants
      Lēmumu 2009/11/EK groza šādi:
      
                  1)
               
               
                  lēmuma 1. pantu aizstāj ar šādu:
                  “1. pants
                  Cūku liemeņu klasificēšanai Spānijā saskaņā ar Eiropas Parlamenta un Padomes Regulas (ES) Nr. 1308/2013 (*1) IV pielikuma B daļas IV iedaļas 1. punktu ir atļauts izmantot šādas metodes:
                  
                              a)
                           
                           
                              aparātu Fat-O-Meat'er (FOM) un ar to saistītās novērtēšanas metodes, kuru sīks apraksts sniegts pielikuma 1. daļā;
                           
                        
                              b)
                           
                           
                              aparātu Fully automatic ultrasonic carcase grading (Autofom) un ar to saistītās novērtēšanas metodes, kuru sīks apraksts sniegts pielikuma 2. daļā;
                           
                        
                              c)
                           
                           
                              aparātu Ultrafom 300 un ar to saistītās novērtēšanas metodes, kuru sīks apraksts sniegts pielikuma 3. daļā;
                           
                        
                              d)
                           
                           
                              aparātu Automatic vision system (VCS2000) un ar to saistītās novērtēšanas metodes, kuru sīks apraksts sniegts pielikuma 4. daļā;
                           
                        
                              e)
                           
                           
                              aparātu Fat-O-Meat'er II (FOM II) un ar to saistītās novērtēšanas metodes, kuru sīks apraksts sniegts pielikuma 5. daļā;
                           
                        
                              f)
                           
                           
                              aparātu AutoFOM III un ar to saistītās novērtēšanas metodes, kuru sīks apraksts sniegts pielikuma 6. daļā;
                           
                        
                              g)
                           
                           
                              manuālo metodi (ZP) ar lineālu un ar to saistītās novērtēšanas metodes, kuru sīks apraksts sniegts pielikuma 7. daļā;
                           
                        
                              h)
                           
                           
                              aparātu CSB-Image-Meater un ar to saistītās novērtēšanas metodes, kuru sīks apraksts sniegts pielikuma 8. daļā.
                           
                        Manuālo metodi (ZP) ar lineālu, kas minēta pirmās daļas g) punktā, atļauts izmantot tikai kautuvēs:
                  
                              a)
                           
                           
                              kurās nokauto dzīvnieku skaits nepārsniedz 500 cūku nedēļā (gada vidējais rādītājs) un
                           
                        
                              b)
                           
                           
                              kuru kaušanas līnijas maksimālā jauda ir 40 cūku stundā.
                           
                        
                     (*1)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).”;"
						
               
            
                  2)
               
               
                  pielikumu groza saskaņā ar šā lēmuma pielikumu.
               
            2. pants
      Šis īstenošanas lēmums ir adresēts Spānijas Karalistei.
      
         Briselē, 2018. gada 16. janvārī
         
            
               Komisijas vārdā –
            
            
               Komisijas loceklis
            
            Phil HOGAN
         
      
      
         (1)  OV L 347, 20.12.2013., 671. lpp.
      
      
         (2)  Komisijas 2008. gada 10. decembra Regula (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (OV L 337, 16.12.2008., 3. lpp.).
      
         (3)  Komisijas 2008. gada 19. decembra Lēmums 2009/11/EK, ar ko apstiprina metodes cūku liemeņu klasificēšanai Spānijā (OV L 6, 10.1.2009., 79. lpp.).
      
         PIELIKUMS
         Lēmuma 2009/11/EK pielikumā pievieno šādu 8. daļu:
         
            “8. daļa
            
            CSB-IMAGE-MEATER
            
                     
                        1.
                     
                     
                        Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu CSB-Image-Meater.
                     
                  
                     
                        2.
                     
                     
                        Aparāta CSB-Image-Meater galvenās sastāvdaļas ir videokamera, ar attēlu analīzes karti aprīkots personālais dators, ekrāns, printeris, vadības mehānisms, vērtēšanas mehānisms un saskarnes. Visus četrus CSB-Image-Meater mainīgos mēra uz liemeņa viduslīnijas šķiņķa apvidū (ap vidējo gūžas muskuli (m. gluteus medius)); centrālajā blokā no izmērītajām vērtībām tiek aplēsts liesās gaļas procentuālais saturs.
                     
                  
                     
                        3.
                     
                     
                        Liemeņa liesās gaļas saturu aprēķina pēc šādas formulas:
                        Ŷ = 68,39920953 – (0,39050694 × F) – (0,32611391 × V4F) + (0,07864716 × M) – (0,00762296 × V4M),
                        kur
                        
                                    Ŷ
                                 
                                 
                                    =
                                 
                                 
                                    aplēstais liemeņa liesās gaļas procentuālais saturs,
                                 
                              
                                    F
                                 
                                 
                                    =
                                 
                                 
                                    tauku slāņa biezums (milimetros) visplānākajā vietā virs vidējā gūžas muskuļa,
                                 
                              
                                    V4F
                                 
                                 
                                    =
                                 
                                 
                                    visas speķa kārtas vidējais tauku slāņa biezums (milimetros) virs četriem jostas skriemeļiem (VaF, VbF, VcF, VdF),
                                 
                              
                                    M
                                 
                                 
                                    =
                                 
                                 
                                    gaļas biezums (milimetros) no vidējā gūžas muskuļa kraniālās malas līdz mugurkaula kanālam,
                                 
                              
                                    V4M
                                 
                                 
                                    =
                                 
                                 
                                    vidējais gaļas biezums (milimetros) virs četriem jostas skriemeļiem (VaM, VbM, VcM, VdM).
                                 
                              Šo formulu piemēro liemeņiem, kuru svars ir no 60 līdz 120 kilogramiem (silta liemeņa svars).”